הדרקון הראשון שלי 2

הדרקון הראשון שלי 2 (באנגלית: How To Train Your Dragon 2) הוא סרט פעולה־פנטזיה אמריקאי בהנפשה ממוחשבת של אולפני ההנפשה של דרימוורקס מ־2014. הסרט יצא לאקרנים ב־13 ביוני 2014, והוא מהווה המשך לסרט "הדרקון הראשון שלי" מ־2010. הסרט, כמו קודמו, מבוסס על סדרת ספרי ילדים מאת רקסידה קוואל. הסרט ממשיך לעקוב אחר עלילותיו של היקאפ, כחמש שנים לאחר תום הסרט הראשון. היקאפ ושום שן יוצאים לחקור את העולם הפתוח, ושם הם מוצאים זן חדש ומאיים של דרקונים. השניים נאלצם לעמוד מול איום חדש, ולהגן על כפר הוויקינגים מפניו. את היקאפ מדבב ג'יי בארושל, לצידו מדבבים גם קייט בלאנשט, ג'רארד באטלר, אמריקה פררה וג'ונה היל. הסרט זכה להצלחה גדולה, גרף הכנסות של 613,275,786 דולר, ובכך הוא הפך לרווחי יותר מקודמו. גם ביקורות חיוביות רבות נתנו לסרט, ובאתר Rotten Tomatoes הוא קיבל ציון גבוה במיוחד של 92%. הסרט זכה בפרס גלובוס הזהב לסרט האנימציה הטוב ביותר לשנת 2014 והיה לסרט הראשון של אולפני ההנפשה של דרימוורקס שזוכה בפרס זה. בטקס פרסי אנני ה-42 זכה בשישה פרסים ובכללם פרס הסרט הטוב ביותר. עברו חמש שנים מאז שוויקינגים ודרקונים התאחדו על האי. בזמן שהוויקינגים מאתגרים אחד את השני במרוצי דרקונים (שהפך לספורט הנחשק ביותר באי), היקאפ ושום-שן יוצאים לחקור המרחב הפתוח, את העולם הגדול. באחת ההרפתקאות הם נתקלים בקרחון עצום שעליו הריסות של ספינות. הם מגלים כמה ציידים שלוכדים דרקונים עבור דראקו דם קר כדי להקים צבא דרקונים. היקאפ מחליט לצאת לחפש את דראקו כדי לשנות את דעתו על דרקונים אך במקום זאת הוא פוגש בטעות את אימו, ואלקה, שהיה בטוח שמתה. הוא מגלה שבכל השנים האלה אימו חייה עם דרקונים בתוך מערת קרח והצילה אותם מדראקו והציידים שלו. דראקו תוקף את מערת הקרח של ואלקה בעזרת דרקון אלפא שביכולתו להפנט דרקונים אחרים. הוא הורג את דרקון האלפא של ולאקה וכך כל הדרקונים המהופנטים עוברים אל דראקו. דראקו מצווה על שום-שן המהופנט להרוג את היקאפ אך במקום הוא הורג את סטואיק, אביו של היקאפ כשניסה להגן עליו. היקאפ מסלק את שום-שן. דראקו לוקח את שום-שן וביחד עם צבא הדרקונים שלו הוא הולך לתקוף את ברק. היקאפ והאחרים מגיעים אחריו מאוחר יותר ומגלים שדראקו כבר תקף את ברק וגם הדרקונים שלהם כבר תחת שליטת האלפא. היקאפ מנסה לשבור את ההפנוט של שום-שן ומצליח. יחד הם נלחמים בדראקו ובאלפא ומנצחים אותם. היקאפ יורש את מקומו כצ'יף של ברק ושום-שן שהצליח להביס את האלפא הופך לאלפא של כל הדרקונים בברק. ג'יי בארושל - היקאפ האיום השלישי, בנו של סטואיק והצ'יף לאחר מות אביו. קייט בלאנשט - ואלקה, אמו האבודה של היקאפ. ג'רארד באטלר - סטואיק העצום, אביו של היקאפ והצ'יף עד מותו. ג'ונה היל - סנוטלאוט ג'וגנסון. אמריקה פררה - אסטריד הופרסון, בת זוגו של היקאפ. טי. ג'יי. מילר – אטרף תורסטון. קריסטן ויג – טרפנא תורסטון. דג'ימון הונסו - דראקו בלאדויסט, מאלף דרקונים רשע. מתנגד בתוקף לחברות בני האדם עם הדרקונים, ולו צבא דרקונים עצום לשליטה על העולם. לדארקו יכולות על-טבעיות לשליטה והפנוט דרקונים, וזה שולט באלפא הגדול מכולם. רובין אטקין דאונס - אק, ויקינג צהוב זקן. ניב פטל - היקאפ הורנדוס השלישי לורן סביר - אסטריד הופרסון אריה צ'רנר - סטויק הרחב חיים זנאתי - גובר אסף קורמן - סנוטלאוט ג'ורגנסון דן קיזלר - פישלגס אינגרמאן ערן מור - אטרף נעמה שטרית - טראפנא אודליה מורה-מטלון - ואלקה יואב כהן - ארט מיקי לאון - דראקו דם-קר אורי זלצמן - ג'ו קי אלדד פריבס - אין-שם בדצמבר 2010 נודע כי יהיה סרט שלישי בזיכיון. לאחר שנדחה תאריך יציאתו לאקרנים פעמים רבות, יצא לבסוף הסרט ב־22 בפברואר 2019. הסרט נקרא "הדרקון הראשון שלי: העולם הנסתר". הוא חותם את טרילוגיית "הדרקון הראשון שלי", ומתאר כיצד נפרדו היקאפ ובני האדם מן הדרקונים. הדרקון הראשון שלי (זיכיון) מדיה וקבצים בנושא הדרקון הראשון שלי 2 בוויקישיתוף אתר האינטרנט הרשמי של הדרקון הראשון שלי 2 (באנגלית) "הדרקון הראשון שלי 2", במסד הנתונים הקולנועיים IMDb (באנגלית) "הדרקון הראשון שלי 2", באתר נטפליקס "הדרקון הראשון שלי 2", באתר AllMovie (באנגלית) "הדרקון הראשון שלי 2", באתר Rotten Tomatoes (באנגלית) "הדרקון הראשון שלי 2", באתר Box Office Mojo (באנגלית) "הדרקון הראשון שלי 2", באתר Metacritic (באנגלית) "הדרקון הראשון שלי 2", באתר אידיבי "הדרקון הראשון שלי 2", תסריט הסרט באתר Scripts.com (באנגלית) "הדרקון הראשון שלי 2", במסד הנתונים הקולנועיים KinoPoisk (ברוסית) הדרקון הראשון שלי 2, במיזם "אישים" לתיעוד היצירה הישראלית הדרקון הראשון שלי 2, קדימון הסרט באתר יוטיוב ביקורות ארז דבורה, "הדרקון הראשון שלי 2": הנפשה עם נפש, באתר ynet, 20 ביוני 2014 דורון פישלר‏, "הדרקון הראשון שלי 2": מה קורה כשדרקון נראה כמו חתול?, באתר וואלה, 22 ביוני 2014 עכבר העיר, הדרקון הראשון שלי 2 , באתר הארץ עופרה רודנר, "הדרקון הראשון שלי": הסרט חירב את הספר והפך אותו לשמאלץ דידקטי, באתר הארץ, 13 ביוני 2019 אורון שמיר, עכבר העיר, הסרטים הרווחיים והמפסידים של 2014, באתר הארץ, 29 בדצמבר 2014 מור קומפני, עכבר העיר, גלובוס הזהב 2015: "הרומן" של חגי לוי היא סדרת הדרמה הטובה ביותר, באתר הארץ, 12 בינואר 2015